CELEX: 32007R1388
Language: da
Date: 2007-11-27 00:00:00
Title: Kommissionens forordning (EF) nr. 1388/2007 af 27. november 2007 om ændring af forordning (EF) nr. 382/2005 om gennemførelsesbestemmelser til Rådets forordning (EF) nr. 1786/2003 om den fælles markedsordning for tørret foder

28.11.2007   
            
            
               DA
            
            
               Den Europæiske Unions Tidende
            
            
               L 310/3
            
         
      KOMMISSIONENS FORORDNING (EF) Nr. 1388/2007
   af 27. november 2007
   om ændring af forordning (EF) nr. 382/2005 om gennemførelsesbestemmelser til Rådets forordning (EF) nr. 1786/2003 om den fælles markedsordning for tørret foder
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1786/2003 af 29. september 2003 om den fælles markedsordning for tørret foder (1), særlig artikel 20,
   under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (2), særlig artikel 71, stk. 2, andet afsnit, og
   ud fra følgende betragtninger:
   
               (1)
            
            
               Den fælles landbrugspolitik bør forenkles mest muligt for at gøre lovgivningen lettere tilgængelig og lette den administrative byrde for de erhvervsdrivende og myndighederne.
            
         
               (2)
            
            
               Ifølge forordning (EF) nr. 1786/2003 ydes der én fælles støttesats for alle de produkter, der er nævnt i forordningens artikel 1, uafhængigt af produkternes særlige egenskaber og fremstillingsmetoden, og visse krav til fremstillingsmetoden for kunsttørret foder, der har til formål at gøre det lettere at skelne mellem soltørret foder og kunsttørret foder, er derfor ikke længere nødvendige. Ændringen bør også åbne mulighed for nye kommercielle anvendelser og lette udviklingen af mere effektive og miljøvenlige fremstillingsmetoder. Samtidig bør det tydeliggøres, at godkendelsen af forarbejdningsvirksomheder fortsat er underlagt den betingelse, at de skal være i stand til at producere tørret foder, der opfylder betingelserne i artikel 9 i forordning (EF) nr. 1786/2003.
            
         
               (3)
            
            
               Af samme grund er forpligtelserne i forbindelse med fremstilling af foder i artikel 8 i Kommissionens forordning (EF) nr. 382/2005 (3) ikke længere nødvendige; det bør medføre lavere omkostninger til administration og kontrol.
            
         
               (4)
            
            
               Med henblik på at gøre kontrollen på stedet af forarbejdningsvirksomheder mere effektiv bør det tydeliggøres, at visse oplysninger skal stilles til rådighed for myndighederne, og at der i kontrolrapporterne skal henvises til de undersøgte dokumenter.
            
         
               (5)
            
            
               Med henblik på at supplere oplysningerne om opgørelsen over energiforbruget til produktion af kunsttørret foder bør der tilføjes et supplerende parameter.
            
         
               (6)
            
            
               Forordning (EF) nr. 382/2005 bør derfor ændres.
            
         
               (7)
            
            
               Da produktionsåret 2007/08 allerede er i gang, bør forordningen først anvendes fra produktionsåret 2008/09 for at undgå, at de erhvervsdrivende i sektoren behandles forskelligt, alt efter hvornår de indgiver deres ansøgning.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Korn —
            
         UDSTEDT FØLGENDE FORORDNING:
   Artikel 1
   I forordning (EF) nr. 382/2005 foretages følgende ændringer:
   
               1)
            
            
               Artikel 2 affattes således:
               »Artikel 2
               Definitioner
               I denne forordning forstås ved:
               
                           1)
                        
                        
                           »tørret foder«: de produkter, der er omhandlet i artikel 1 i forordning (EF) nr. 1786/2003
                        
                     
                           2)
                        
                        
                           »lignende foderprodukter«: alle urteagtige foderprodukter, der er kunstigt tørret ved varme, og som henhører under KN-kode 1214 90 90, særlig:
                           
                                       —
                                    
                                    
                                       urteagtige bælgplanter
                                    
                                 
                                       —
                                    
                                    
                                       urteagtige græsser
                                    
                                 
                                       —
                                    
                                    
                                       grønthøstet korn, hele planter, umodne kerner som nævnt i punkt I i bilag IX til forordning (EF) nr. 1782/2003
                                    
                                 
                     
                           3)
                        
                        
                           »forarbejdningsvirksomhed«: en virksomhed, der producerer og forarbejder tørret foder, jf. artikel 7 i forordning (EF) nr. 1786/2003, og som er godkendt af den medlemsstat, hvorunder den henhører
                        
                     
                           4)
                        
                        
                           »opkøber af foder til tørring og/eller formaling«: en fysisk eller juridisk person som nævnt i artikel 10, litra c), nr. iii), i forordning (EF) nr. 1786/2003, der er godkendt af den medlemsstat, hvorunder den pågældende henhører, og som hos producenterne opkøber frisk foder til levering til forarbejdningsvirksomhederne
                        
                     
                           5)
                        
                        
                           »parti«: en bestemt mængde foder, der er af ensartet kvalitet for så vidt angår sammensætning, vandindhold og proteinindhold, og som forlader forarbejdningsvirksomheden på én gang
                        
                     
                           6)
                        
                        
                           »blanding«: et produkt beregnet til foder, der indeholder tørret foder, som forarbejdningsvirksomheden har tørret og/eller formalet, og tilsætninger.
                           »Tilsætninger« er produkter af anden art end tørret foder, herunder bindemidler, eller af samme art, men som er tørret og/eller formalet andetsteds.
                           Tørret foder med tilsætninger, der højst udgør 3 % af færdigvarens samlede vægt, betragtes dog ikke som en blanding, såfremt det samlede kvælstofindhold i tilsætningens tørstof ikke overstiger 2,4 %
                        
                     
                           7)
                        
                        
                           »landbrugsparceller«: parceller, der er identificeret i overensstemmelse med det integrerede system til identificering af landbrugsparceller, jf. artikel 18 og 20 i forordning (EF) nr. 1782/2003 og artikel 6 i Kommissionens forordning (EF) nr. 796/2004 (4)
                           
                        
                     
                           8)
                        
                        
                           »enkeltansøgning«: den støtteansøgning, der er nævnt i artikel 22 i forordning (EF) nr. 1782/2003 og i artikel 12 og 14 i forordning (EF) nr. 796/2004
                        
                     
                           9)
                        
                        
                           »endelig modtager af et parti tørret foder«: den sidste person, der har modtaget partiet i den form, det havde, da det forlod forarbejdningsvirksomheden, med henblik på at forarbejde det tørrede foder eller anvende det i foder.
                        
                     
         
               2)
            
            
               Artikel 3 affattes således:
               »Artikel 3
               Støtteberettigede produkter
               I henhold til denne forordning kan der ydes støtte som omhandlet i artikel 4 i forordning (EF) nr. 1786/2003 til tørret foder, der foruden angivelserne i nævnte forordnings artikel 9 opfylder kravene til at kunne markedsføres som foder, og som i uforarbejdet eller blandet stand forlader forarbejdningsvirksomhedens område eller ethvert oplagringssted uden for dette område, hvis de ikke kan oplagres inden for området, forudsat at oplagringsstedet frembyder tilstrækkelig garanti for, at der kan føres kontrol med det oplagrede foder, samt at oplagringsstedet er forhåndsgodkendt af myndighederne.
               Retten til støtte er begrænset til de produktmængder, der er fremkommet ved tørring af foder produceret på parceller, som er anvendt til landbrugsformål, jf. artikel 51 i forordning (EF) nr. 1782/2003.«
            
         
               3)
            
            
               Artikel 5, litra a), nr. ii), affattes således:
               
                           »ii)
                        
                        
                           en beskrivelse af de tekniske anlæg, især varmetørringsovnene og formalingsanlæggene, med angivelse af inddampningskapaciteten pr. time og arbejdstemperaturen, og vejningsanlæggene, så der kan opnås en færdigvare, der opfylder de krav til vandindhold og minimumsproteinindhold, som er omhandlet i artikel 9 i forordning (EF) nr. 1786/2003.«
                        
                     
         
               4)
            
            
               Artikel 6, litra d), udgår.
            
         
               5)
            
            
               Artikel 8 udgår.
            
         
               6)
            
            
               Artikel 10, stk. 3, første afsnit, affattes således:
               »Vandindholdet og det samlede råproteinindhold, jf. artikel 9 i forordning (EF) nr. 1786/2003, bestemmes på grundlag af prøver, der udtages for hver påbegyndt mængde på 110 tons af hvert parti tørret foder, der forlader forarbejdningsvirksomheden, eller som blandes på forarbejdningsvirksomheden efter den metode, som er fastlagt i Kommissionens direktiv 76/371/EØF (5), 71/393/EØF (6) og 72/199/EØF (7).
            
         
               7)
            
            
               Artikel 11, stk. 1, affattes således:
               »1.   Forarbejdningsvirksomhederne bestemmer ved systematisk vejning nøjagtigt hvor store mængder foder til tørring og/eller formaling, de får leveret til forarbejdning.«
            
         
               8)
            
            
               Artikel 12, stk. 2, affattes således:
               »2.   Forarbejdningsvirksomhederne fører særskilt lagerregnskab for alle de kategorier tørret foder, der er fastsat i artikel 1 i forordning (EF) nr. 1786/2003.«
            
         
               9)
            
            
               Artikel 26, stk. 1, affattes således:
               »1.   Myndighederne kontrollerer mindst en gang hvert produktionsår alle forarbejdningsvirksomheders lagerregnskaber, jf. artikel 12, og navnlig at der er overensstemmelse mellem lagerregnskab og finansbogholderi, herunder også de tilhørende kontoudtog og fakturaer.«
            
         
               10)
            
            
               Artikel 28, stk. 1, affattes således:
               »1.   For hver kontrol på stedet skal der udfærdiges en detaljeret kontrolrapport, hvor der indgående redegøres for de forskellige dele af kontrollen, herunder også undersøgte dokumenter og registre.«
            
         
               11)
            
            
               I bilag I affattes linje »e« således:
               
                            
                        
                        
                           Emne
                        
                        
                           Enhed
                        
                        
                           Mængde
                        
                     
                           »e1
                        
                        
                           Gennemsnitligt specifikt forbrug
                        
                        
                           Megajoule pr. kg kunsttørret foder
                        
                        
                            
                        
                     
                           e2
                        
                        
                           Energiforbrug pr. ton fordampet vand
                        
                        
                           Megajoule pr. kg fordampet vand«
                        
                        
                            
                        
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra produktionsåret 2008/09.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. november 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 270 af 21.10.2003, s. 114. Senest ændret ved forordning (EF) nr. 456/2006 (EUT L 82 af 21.3.2006, s. 1).
   
      (2)  EUT L 270 af 21.10.2003, s. 1. Senest ændret ved Kommissionens forordning (EF) nr. 1276/2007 (EUT L 284 af 30.10.2007, s. 11).
   
      (3)  EUT L 61 af 8.3.2005, s. 4. Senest ændret ved forordning (EF) nr. 116/2007 (EUT L 35 af 8.2.2007, s. 7).
   
      (4)  EUT L 141 af 30.4.2004, s. 18.«
   
      (5)  EFT L 102 af 15.4.1976, s. 1.
   
      (6)  EFT L 279 af 20.12.1971, s. 7.
   
      (7)  EFT L 123 af 29.5.1972, s. 6.«